в началото на юни 2020 г. и се преместиха в източната част на Либия. Впоследствие в Tarhuna бяха открити няколко масови гроба, за които се смята, че са дело на милицията Kaniyat.
 22.3.2021 г.
 13.
 Aiub Vakhaevich KATAEV (известен също като Ayubkhan Vakhaevich KATAEV)
 Аюб Вахаевич КАТАЕВ (известен също като Аюбхан Вахаевич КАТАЕВ) (изписване на руски език)
 Длъжност(и): Бивш началник на отдела на Министерството на вътрешните работи на Руската федерация за град Аргун в Чеченската република.
 Дата на раждане: 1.12.1980 г. или 1.12.1984 г.
 Гражданство: руско
 Пол: мъжки
 Началник на отдела на Министерството на вътрешните работи на Руската федерация за град Аргун в Чеченската република до 2018 г.
 В качеството си на началник на отдела на Министерството на вътрешните работи на Руската федерация за град Аргун Аюб Катаев е осъществявал надзор върху дейността на местните органи на държавната сигурност и местните полицейски органи. На тази длъжност той лично е осъществявал надзор върху широкоразпространените и системни случаи на преследване в Чечения, започнали през 2017 г. Репресиите са насочени срещу лесбийки, гейове, бисексуални, трансполови и интерсексуални лица (ЛГБТИ), хора, за които се предполага, че принадлежат към ЛГБТИ групи, и други лица, за които се подозира, че са опоненти на държавния глава на Чеченската република Рамзан Кадиров. Аюб Катаев и силите, които преди са били под неговото командване, са отговорни за тежки нарушения на правата на човека в Русия, и по-специално изтезания и други форми на жестоко, нечовешко или унизително отнасяне, както и произволни арести и задържания и извънсъдебни екзекуции или произволни екзекуции и убийства.
 Според множество свидетели Аюб Катаев лично е надзиравал и е участвал в изтезаването на задържани.
 22.3.2021 г.
 14.
 Abuzaid (Abuzayed) Dzhandarovich VISMURADOV
 Абузайд Джандарович ВИСМУРАДОВ (изписване на руски език)
 Длъжност(и): Бивш командир на Специалния отряд за бързо реагиране (СОБР) „Терек“, заместник министър-председател на Чеченската република, неофициален бодигард на държавния глава на Чеченската република Рамзан Кадиров.
 Дата на раждане: 24.12.1975 г.
 Бивш командир на Специалния отряд за бързо реагиране (СОБР) „Терек“. От 23 март 2020 г. е заместник министър-председател на Чеченската република. Неофициален бодигард на държавния глава на Чеченската република Рамзан Кадиров.
 Абузайд Висмурадов е бил командир на Специалния отряд за бързо реагиране (СОБР) „Терек“ от март 2012 г. до март 2020 г. На тази длъжност той лично е осъществявал надзор върху широкоразпространените и системни случаи на преследване в Чечения, започнали през 2017 г. Репресиите са насочени срещу лесбийки, гейове, бисексуални, трансполови и интерсексуални лица (ЛГБТИ), хора, за които се предполага, че принадлежат към ЛГБТИ групи, и други лица, за които се подозира, че са опоненти на държавния глава на Чеченската република Рамзан Кадиров.
 22.3.2021 г.“
 Място на раждане: Akhmat-Yurt/ Khosi-Yurt, бивша Чечено-ингушка автономна съветска социалистическа република (АССР), днес Чеченска република (Руска федерация)
 Гражданство: руско
 Пол: мъжки
 Абузайд Висмурадов и отряд „Терек“ по-рано под негово командване носят отговорност за тежки нарушения на правата на човека в Русия, и по-специално изтезания и други форми на жестоко, нечовешко или унизително отнасяне, както и произволни арести и задържания и извънсъдебни екзекуции и произволни екзекуции и убийства.
 Според множество свидетели Абузайд Висмурадов лично